### Кога се сменят накладки?



По предписание **смяната на накладките** е необходима ако дебелината на същата е под 1,5 мм, при наличие на масло или други течности по 
накладките и при смяна на [спирачни дискове и барабани](/spirachni-diskove-i-barabani_tb94/ "спирачни дискове и барабани").


В повечето нови накладки има вградена система за ранно известяване. Това е метална пластина, която при износване под 
определена стойност издава пищящ звук при спиране.


 Друг признак е по-голямото усилие при натискането на педала на спирачката и по-бавното спиране (по-дългия спирачен път) на автомобила.


 Поднасянето на автомобила при спиране също е индикатор за неравномерно износени накладки или наличие на масло по накладките. При необходимост от 
смяна на накладки, задължително се сменят всички накладки на една ос - предни накладки и на двете предни колела или задни накладки на двете колела. Това 
се прави, с цел да се подсигури ефективно спиране на колелата без поднасяне.


